नगर पालिका कर्मचारी संघ हरियाणा के प्रदेश महासचिव जरनैल सिंह चनालिया व सर्व कर्मचारी संघ के प्रदेश ऑडिटर सतीश सेठी ने हड़ताल से पूर्व अपने दौरे में नगर निगम कार्यालय में कर्मचारियों, फायरमैन तथा ड्राईवरों की बैठक में आरोप लगाया कि मुख्यमंत्री व विभाग की मंत्री कविता जैन पालिका कर्मचारियों की जायज मांगों को लागू करने की बजाय सालों से काम कर रहे फायरमैन व ड्राइवरों की सेवाएं समाप्त करने के नोटिस दे रही हैं।